ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
6 ต.ค. 2558

สรุปภาวะตลาดภาคเช้า : SET เริ่มชะลอตัว – SET เปิดกระโดด หลังจากนั้นไม่ไปไหน ชะลอตัวบริเวณ 1365 จุด ซึ่งเรามองด้วยเหตุผลจากปัจจัยทางเทคนิค เพื่อลดความร้อนแรงในภาพระยะสั้น หลังเมื่อวานฟื้นตัวขึ้นมาโดดเด่น ประเด็นสำคัญช่วงนี้ รอผลประชุม BoJ วันพรุ่งนี้ ว่าจะมีการส่งสัญญาณเพิ่มวงเงิน QQE หรือไม่? ส่วนประเด็นอื่นๆ ในช่วงเช้ายังเงียบๆ ทั้งนี้ SET ปิดตลาดภาคเช้าที่ระดับ 1367.38 จุด, +4.21 จุด ด้วยมูลค่าซื้อขายที่ระดับ 2.0 หมื่นลบ. กลุ่มหลัก ICT ฟื้นตัว ปิดบวก +0.5% ส่วนพลังงาน และแบงก์ ปิดบวกลบไม่มาก ด้านตลาดภูมิภาคอยู่ในแดนบวก
กลยุทธ์ที่แนะนำ : ช่วงบ่าย: คาดทรงตัวถึงอ่อนตัวลงสลับบ้าง โดยมีแนวรับระยะสั้นอยู่ที่ 1360 และ 1355 จุด ตามลำดับ ซึ่งมองจะไม่ต่ำกว่า หลังจากนั้น SET จะกลับมาฟื้นตัวได้ต่อ ด้วยแรงหนุน 1) คาดกลุ่มพลังงานนำตลาดรอบนี้ จากราคาน้ำมันดิบที่จะฟื้นตัวได้ 2) แรงกดดันจากแรงขายต่างชาติลดลง ตามเงินบาทที่ชะลออ่อนค่า และ 3) รอปัจจัยหนุน BoJ พิจารณาเพิ่มวงเงิน QQE กลยุทธ์ ยังเน้นซื้อขายเก็งกำไรระยะสั้น ทั้งนี้ หุ้นแนะนำตามสัญญาณเทคนิค ได้แก่ ASEFA (รับ 4.74 ต้าน 5.20 Cut 4.62) และ LIT (รับ 7.50 ต้าน 8.00 Cut 7.30)